open-index/open-wikipedia-markdown huggingface dataset:
MS «Artania»

** MS «Artania** (tidligere MS «Royal Princess» og MS «Artemis») er et cruiseskip som eies og driftes av P&O Cruises. Hun ble bygget i 1984 ved Wärtsilä i Helsingfors i Finland for Princess Cruises.

## Historie
Skipet ble bygget i 1984 ved Wärtsilä i Helsingfors i Finland. Den 30. oktober 1984 ble skipet overlevert Princess Cruises i Storbritannia og 15. november ble hun døpt i Southampton. Skipet fikk navnet MS «Royal Princess». Hun skiftet eier til P&O i april 2005 og ble døpt om til «Artemis». I 2011 ble hun chartret av Phöenix Reisen, et tysk rederi, og ble omdøpt til «Artania».

## Covid-19-pandemien

Den 26. mars 2020 lå «Artania» til ankers ved kysten av Western Australia. Det ble meldte om syv bekreftede tilfeller av koronavirus ombord. Skipet, som verken hadde australiere blant mannskap eller besetning, måtte ligge utenfor kysten.

«Artania» fikk legge til i havnen i Fremantle den 27. mars, og dagen etter fikk 46 med covid-19-symptomer tas i land for å bringes til sykehus i Perth. De fleste av de 850 passasjerene fløy ut fra Perth lufthavn til Tyskland 28.–29. mars. 41 passasjerer og mannskap med covid-19 ble brakt til sykehus, som til Joondalup Health Campus.

Den 1. april var det 450 mannskaper og et dusin passasjerer om bord. Australias regjering beordret dem å forlate havnen, men skipet krevde å få bli i 14 dager til, noe som ble tolket som et ønske om å se om flere covid-19-tilfeller manifesterte seg. 12 passasjerer som var igjen om bord fordi de var for syke til å fly sammen med hovedgruppen av passasjerer, fikk gå i land 1. april. Den føderale *Attorney-General*, Christian Porter, sa at det var en humanitær plikt å hjelpe disse.

CNN skrev den 3. april at det var igjen 16 passasjerer og hundrevis av besetningsmedlemmer på «Artania». Den 7. april hadde to passasjerer fra «Artania» dødd av covid-19 på Joondalup private hospital. Den 17. april døde et besetningsmedlem fra skipet på Royal Perth Hospital. Den 23. april ble det meldt at en passasjer hadde dødd på Sir Charles Gairdner Hospital i Perth.

Utbruddet krevde fire liv i Western Australia og minst 81 bekreftede tilfeller ble knyttet til skipet.

Skipet forlot Fremantle 18. april. Det satte kurs for Indonesia og Filippinene for å slippe av mannskaper, og så returnere til Bremerhaven i Tyskland med åtte passasjerer og et minimumsmannskap på 75 ombord.

Skipet avløp Tanjung Priok ved Jakarta den 24. april. 56 mannskaper steg av og ble satt i karantene på et sykehus. Dagen etter forlot nok et mannskap skipet. Indonesierne testet alle 57 som var steget i land. Åtte hadde sykdommen.

Den 26. april 2020 var det åtte passasjerer ombord da «Artania» forlot indonesisk farvann. Skipet slapp i land 236 filippinske mannskaper i Manila 1. mai. Så satte det kurs for Bremerhaven via Singapore.

Den 8. juni 2020, etter seks måneder til sjøs, la skipet til i Bremerhaven.

## Referanser


## Eksterne lenker
* 
* 
*  P&O Cruises side for Artemis
*   hos Fakta om Fartyg (svensk)
Cell

**Cell** er en mikroprosessor utviklet av Sony, Toshiba og IBM. Sony bruker Cellprosessoren i PlayStation 3. I år 2000 startet de tre utviklerne STI, med hensikten å skape prosessoren. Den har åtte kjerner og jobber ifølge IBM ti ganger så raskt som tidligere prosessorer. Den er designet for å kunne passe i alle datamaskiner, fra bærbare datamaskiner til tjenere.
Den Internasjonale Fysikkolympiaden

**Den internasjonale fysikkolympiaden** (International Physics Olympiad, IPhO, Fysikk-OL) er en fysikkonkurranse for elever i videregående skole. Konkurransen ble første gang arrangert av professor Czesław Ścisłowski i Polen i 1967, og har med få unntak blitt arrangert hvert år siden. På 70-tallet begynte vestlige land å delta og etter hvert også å arrangere konkurransen. Norge deltok første gang i 1984 og var arrangør i 1996. 

## Uttagning og finaler
Hvert deltakerland stiller med fem deltakere. I Norge blir disse fem plukket ut gjennom en konkurranse, arrangert av Norsk Fysikklærerforening i samarbeid med Skolelaboratoriet ved Fysisk institutt, UiO. Alle fysikkelever kan delta i første runde; normalt deltar nærmere 1000. Prøven foregår lokalt på skolene og blir rettet av skolens fysikklærere. De om lag 60 - 70  beste går videre til andre runde. Også denne foregår lokalt, men prøvene blir rettet sentralt. De 18 beste fra andre runde går til norsk finale. Finalistene får et ukes opphold ved Universitetet i Oslo, med undervisning og en avsluttende prøve. De fem beste går videre til Den Internasjonale Fysikkolympiaden.

## Norske resultater
Norge har tatt én gullmedalje. Det var Morten Kloster som tok den i 1991, da IPhO ble arrangert på Cuba. Norge har også tatt ni bronsemedaljer: Roar Lauritzen i 1988 (Østerrike), Øyvind Tafjord og Hans Olav Sundfør, begge i 1989 (Polen) og Øyvind Grotmol i 1999 (Italia). Videre Knut Andreas Meyer og Eirik Løhaugen Fjærbu i 2009 (Mexico), Robert Hagala i 2010 (Kroatia), Nikita Klimenko (utvekslingselev fra Belarus) i 2017 (Indonesia) og Ola Tangen Kulseng i 2019 (Israel). I tillegg har 26 norske deltakere fått hederlig omtale.

## IPhO 2007
Den 38. Internasjonale Fysikkolympiaden ble arrangert i Isfahan i Iran 13. til 22. juli 2007. Det norske laget i 2007 besto av Yi Luo fra Bryne vidaregåande skule, Øyvind Indrebø fra U. Pihl vgs., Olav Røthe Bakken fra Danielsen vgs., og Martin Hauge og Ivar Staurseth, begge fra Skeisvang vgs.Martin Hauge fikk hederlig omtale. 73 land deltok, med 327 deltakere og over 135 ledere, i tillegg til 86 observatører og 17 gjester. Absolutt vinner ble Youngjoon Choi fra Sør-Korea.

## Eksterne lenker
* www.fys.uio.no
*https://ipho-unofficial.org/timeline/
*www.ipho2007.ir
* www.jyu.fi
* http://staurseth.weebly.com/ipho-2007.html
Octopussy

***Octopussy*** er den 13. James Bond-filmen i den offisielle serien. Filmen ble laget i 1983, og markerte Roger Moores nest siste opptreden som James Bond. Robert Brown debuterte som M i denne filmen.
«All Time High» ble fremført av den amerikanske sangerinnen Rita Coolidge. Den andre Bond-filmen uten fornorsket tittel. Den første var Goldfinger. Innspillingen startet 10. august 1982 i Vest-Berlin og ble avsluttet i januar 1983 i Pinewood Studios.

## Handling
Etter å ha flyktet fra de kniv-kastende tvilling-morderne Mischka og Grishka i Øst-Berlin, krasjer en dødelig såret britisk Agent 009, utkledd som sirkusklovn og med et forfalsket Fabergéegg, inn i den britiske ambassadørens bolig og dør. MI6 mistenker umiddelbart sovjetisk innblanding. Når det ekte Fabergé-egget skal selges under en auksjon i London, sendes James Bond for å identifisere selgeren. Ved auksjonen bytter James Bond ut det falske Fabergé-egget med det virkelige egget, og havner deretter i en budkrig mot en prins fra Afghanistan ved navn Kamal Khan, og tvinger Khan til å betale 500 000 pund for det forfalskede egget.

James Bond følger etter Kamal Khan til palasset hans i Rajasthan, India. Bond beseirer Khan i en omgang backgammon. Bond og hans MI6-kontakt, Vijay, unnslipper Khans livvakt Gobinda. Senere forsøker Khans medarbeider Magda å forføre Bond. Han legger merke til hennes tatovering av en blekksprut. Bond tillater Magda å stjele det ekte Fabergé-egget, som er utstyrt med en sporingsenhet. Gobinda slår Bond bevisstløs og tar ham med til Khans palass. Etter at Bond stikker av, oppdager at Khan arbeider sammen med Orlov, en sovjetisk general som ønsker å utvide sovjetisk dominans i Vest-Europa.

Bond infiltrerer et flytende palass i Udaipur og møter eieren, Octopussy, en velstående forretningskvinne, smugler og Khans medarbeider. Hun leder også Octopus-kulten, som Magda er medlem av. Octopussy har også en personlig forbindelse med James Bond: hennes far var den avdøde major Dexter-Smythe, som Bond tidligere arresterte for forræderi. Octopussy takker Bond for at han tillot majoren å begå selvmord, i stedet for å bli stilt for retten. Khans leiesoldater bryter seg deretter inn i palasset for å drepe Bond, men Bond og Octopussy forhindrer dem. Bond får deretter vite at kjeltringer har myrdet Vijay.

På reise til Øst-Tyskland oppdager Bond at Orlov planlegger å eksplodere et atomstridshode under en sirkus-opptredenen ved en amerikansk flyvåpen-base i Vest-Tyskland. En slik eksplosjon kan tvinge hele Europa til å søke ensidig nedrustning i troen på at bomben tilhørte USA, som ved et uhell ble detonert ved flybasen. Dette kan gjøre de mer ubeskyttede grensene i Europa åpne for en sovjetisk invasjon, og muligens en tredje verdenskrig.

## Rolleliste

## Eksterne lenker
*
Pedro María Anaya

**Pedro María Anaya** (født 16. juni 1794, død 21. mai 1854) var president i Mexico i 2 perioder (1847–1848). Han spilte en viktig rolle i den meksikansk-amerikanske krigen. Anaya ble født i San Mateo de Huichapan i 1794. Foreldrene var spanjolene Pedro José Anaya y Maldonado og María Antonia de Álvarez. I 1810 startet han sin militære karriere. I 1821 ble han rekruttert til å kjempe for opprørerne under Mexicos uavhengighetskrig.

General Anaya metrostasjon i Mexico by er oppkalt etter ham.

## Referanser
Mark Selby

**Mark Selby** (født 19. juni 1983 i Leicester) er en engelsk snooker- og biljardspiller. Han ble nummer to i verdensmesterskapet i snooker i 2007 og verdensmester i 8-ball 2006. Han vant VM i snooker 2014, i 2016, 2017 og 2021.

Han kom til finalen i Scottish Open i  2003, finalen tapte han 7&ndash;9 mot David Gray.

Selby har kvalifisert seg til verdensmesterskapet i snooker tre år på rad, fra 2005 til 2007. Alle disse gangene har han møtt John Higgins, i 2005 tapte han i første runde, i 2006 vant han i første runde og i 2007 tapte han da de møttes i finalen.

På veien mot VM-finalen i 2007 slo Selby Allister Carter, Stephen Lee og de tidligere verdensmestrene Shaun Murphy og Peter Ebdon. Etter første dag av finalen lå Selby under med 4&ndash;12, men han vant de første seks partiene på dag to slik at stillingen var 10&ndash;12. På stillingen 13&ndash;14 var han bare et parti bak Higgins, men han tapte de resterende partiene slik at sluttstillingen ble 13&ndash;18 til Higgins.

Andreplassen i VM gjorde at Selby gikk fra 28.-plass til ellevteplass på verdensrankingen for sesongen 2007/2008. Denne sesongen fortsatte han med gode resultater. I UK Championship spilte han seg frem til semifinale hvor han møtte Ronnie O'Sullivan og tvang fram et siste og avgjørende parti. O'Sullivan gjorde imidlertid et maksimum break i dette partiet og sikret seg dermed seieren. I januar 2008 vant Selby Masters etter 10&ndash;3 seier over Stephen Lee i finalen, i det siste partiet gjorde han sitt hittil høyeste break i karrieren, med 141 poeng. Dette var Selby sin første seier i en større snookerturnering. Den 17. februar 2008 vant han sin første rankingturnering i karrieren, da han slo Ronnie O'Sullivan 9–8 i finalen i Welsh Open etter å ha ligget under 5–8.

## Referanser


## Eksterne lenker
* 
*
Ska-punk

**Ska-punk** er en musikkstil som blander elementer fra jamaicansk skamusikk og elementer fra britisk og amerikansk punk. Typiske ska-punk-band bruker gitar, bass, trommer, saksofon, trombone og trompet. Musikken går ofte i et høyt tempo.

## Ska-punk-band
*Against All Authority
*King Prawn
*Less Than Jake
*Reel Big Fish
*Ska-P
*Lame Ducks
*Rancid
Manuel de la Peña y Peña

**Manuel de la Peña y Peña** (født 10. mars 1789, død 2. januar 1850) var en meksikansk politiker og jurist. Han var president i Mexico i to perioder (1847–1848). I hans presidentperiode, ble Guadalupe Hidalgotraktaten undertegnet, som var med på å gjøre slutt på krigen mot USA. Forhandlingene foregikk mellom den 2. januar og den 2. februar 1848. Mexico avstod Texas, New Mexico og Alta California til USA for en gjenytelse på 15 millioner pesos.

## Referanser
Guillermo Silva Sanz de Santamaría

**Guillermo Silva Sanz de Santamaría** (født 7. juni 1921 i Bogotá, død 29. juni 2007 på Jevnaker) var en colombiansk kunstner. 

Han var maler, tegner, skulptør, keramiker, og drev også med etsninger og intaglio. 

Han studerte kunstteknikker i sin hjemby Bogotá, og holdte sin første solo-utstilling der i 1953. På 1950-tallet flyttet han til Mexico by og studerte kunst ved et universitet der. Etter dette flyttet han til Italia og bodde der i ti år. Senere flyttet han til Spania, der han bodde til sin død.

## Forholdet til Norge
Santamaría tilbragte somrene i Norge, kombinert med utstillinger. Da han døde hadde han utstilling på Fengselet i Hønefoss (23. juni-5. august). Han bodde i Málaga, men kjørte til Norge i bobil sammen familien sin. De bodde da på *Roen* ved Randsfjorden. Her sovnet han også inn, og han ble bisatt på Jevnaker.

Han var også knyttet til India og indisk filosofi, noe kunsten hans bar preg av.

## Referanser


## Eksterne lenker
* Side med bilder av Santamarías kunst
Norwich bispedømme

**Norwich bispedømme** kan vise til:

* Norwich bispedømme (England), anglikansk bispedømme
* Norwich bispedømme (USA), katolsk bispedømme
Yngvar Bryn

**Yngvar Bryn** (født 17. desember 1881 i Kristiansand, død 30. april 1947 i Oslo) var en norsk friidrettsutøver, kunstløper og idrettsleder. Han deltok i Sommer-OL 1900 og 1920.

## Friidrett
Bryn var olympisk pioner da han sammen med Carl Albert Andersen utgjorde den første norske OL-troppen til Sommer-OL i Paris i 1900. Bryn deltok på 200 meter og 400 meter. I begge øvelsene ble han slått ut i forsøksheatene. Han ble norsk mester på 500 m i 1900 og 1902.
Som friidrettsutøver representerte han IK Tjalve.

## Kunstløp
Som kunstløper konkurrerte han i parløp sammen med sin kone, Alexia Bryn. De vant sølv i Sommer-OL 1920 i Antwerpen og kunstløp-VM 1923, i tillegg til VM-bronse i 1912. De ble også nordiske mestere i 1922 og norgesmestere elleve ganger (1908&ndash;1913 og 1918&ndash;1922). Som kunstløper representerte han Oslo Skøiteklub.

### OL-medaljer
* 1920  Antwerpen -  Sølv i kunstløp, parløp

## Idrettsdommer og leder
I 1932 deltok Bryn i sitt tredje OL, denne gang som dommer i både kunstløp og hurtigløp i Vinter-OL i Lake Placid.

Bryn var president i Norsk Idrætsforbund 1908&ndash;1911 og Norges Skøyteforbund 1926&ndash;1927.

## Referanser




## Kilder
* P. Chr. Andersen: *De olympiske leker gjennom 50 år*. Dreyers Forlag, 1945
* Per Jorsett: *100 år med olympiske leker*. Hjemmets Bokforlag, 1996. ISBN 82-590-1681-8
* Per Jorsett (redaktør): *Hvem er hvem i norsk idrett?*. Sportsboken AS, 1996. ISBN 82-516-1640-9
* 

## Eksterne lenker
* 
* Skatabase: 1908-1914 Worlds Pairs Results
* Skatabase: 1922-1929 Worlds Pairs Results
Norwich bispedømme (England)

**Norwich bispedømme** er ett av den engelske kirkes bispedømmer, med sete i Norwich. Det inngår i kirkeprovinsen Canterbury.

## Historie
Bispedømmet sporer sine røtter i ubrutt linje tilbake til bispedømme i Dunwich som ble grunnlagt i 630. Til felles med mange andre angelsaksiske bispedømmer flyttet det, i dette tilfellet til Elmham i 673. Etter den normanniske erobringen av England i 1066, flyttet det til Thetford i 1070, før det endelig flyttet til Norwich i 1094 og hvor det har vært siden.

Bispedømmet har 573 sogn med 656 kirker. Det dekker hele grevskapet Norfolk med unntak av en liten del vest for elven Great Ouse, som tilhører Ely bispedømme. Det omfatter også domprostembetet Lothingland (havnen Lowestoft og dets umiddelbare innland) i grevskapet Suffolk. Det dekker totalt et område på 4700&nbsp;km² og med en befolkning på rundt 867 000 mennesker (2008).

Som de fleste eldre bispedømmer har området blitt gradvis redusert. Fram til dannelsen av bispedømmet St Edmundsbury og Ipswich i 1914 var East Suffolk inkludert og tidligere også andre områder.

## Organisasjon
### Biskoper
Biskopen av Norwich (Graham James) leder bispedømmet og er assistert av to suffraganbiskoper, biskopen av Thetford (Alan Winton) og biskopen av Lynn (Jonathan Meyrick). Suffraganbispedømmene Ipswich og Thetford ble begge opprettet etter loven *[[Suffragan Bishops Act 1534]]*, men ble herreløs etter mangle på innehaver; Thetford ble fylt i 1894 og Ipswich i 1899. Bispedømmet Ipswich har vært uten innehaver siden før bispedømmet som inkluderte byens navn ble opprettet; en nytt andre suffraganbispedømme, av Lynn, ble derfor opprettet i 1963.

## Biskoper

Datoer i kursiv angir de facto tiltredelse/avgang.

## Referanser


## Eksterne lenker
* Diocese of Norwich, bispedømmets offisielle nettsted
* Churches in the Diocese of Norwich («A Church Near You»)
* Church of England Statistics
Nicolás Bravo

**Nicolás Bravo Rueda** (født 10. september 1786, død 22. april 1854) var en meksikansk politiker og soldat. Han var landets 11. president. Han ble født i Chilpancingo i Guerrero og var sønn av Leonardo Bravo. 

Bravo var president i Mexico i tre perioder:
* 10. juli 1839 – 19. juli 1839
* 26. oktober 1942 – 4. mars 1843
* 28. juli 1946 – 4. august 1846

Han satt også i Mexicos provisoriske regjering 1823–1824 etter Det første meksikanske keiserrikets fall.

## Referanser
Fylkesvei 552 (Akershus)

**Fylkesvei 552 i Akershus** gikk mellom Hurdal Verk og Grue, og mellom Rustad og Nordgård i Hurdal kommune.

Traséer: Rustad – Nordgård (4,2&nbsp;km), Grue – Hurdal Verk (3,1&nbsp;km)

2019 ble veien erstattet av fylkesvei 1613 og fylkesvei 1610.

## Kommuner og knutepunkter

* Stampebrua (Hurdalselva, 15 m)

----

## Referanser


## Eksterne lenker
* Vegvesenets vegkart
Fylkesvei 1590

**Fylkesvei 1590** går mellom Thomasstua i Eidsvoll og Sundby i Nannestad.

Frem til 2019 hadde veien betegnelsen fylkesvei 507 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ignacio Comonfort

**Ignacio Comonfort** (født 12. mars 1812, død 3. november 1863) var en meksikansk politiker. Han var Mexicos president fra 15. september 1855 til 21. januar 1858.

## Referanser


## Eksterne lenker
*
Kristiansand Symfoniorkester

**Kristiansand Symfoniorkester** (KSO) er et norsk symfoniorkester i Kristiansand med rundt 70 heltidsansatte musikere. Fra 2023 er Julian Rachlin orkesterets sjefdirigent.  

Symfoniorkesteret ble dannet i 2003 ved en sammenslåing av Kristiansand Kammerorkester og det nedlagte Forsvarets Distriktsmusikkorps Sørlandet. 

Fra 2012 holder KSO de fleste av sine konserter i Kilden, Kristiansands konsert- og teaterhus.

## Historie
Kristiansand Byorkester ble stiftet i 1919. Det var da et amatørorkester med enkelte profesjonelle musikere i rekkene. På 1980-tallet ble de første profesjonelle strykerne ansatt i orkesteret, og da oppstod Kristiansand Kammerorkester. 

Forsvarets Distriktsmusikkorps Sørlandet hadde sine røtter tilbake til 1818.

## Faste dirigenter/kunstneriske ledere
### Kristiansand Byorkester / Symfoniorkester
*1919–1921: Gunnar Abrahamsen
*1945–195?: Rolf Balchen
*1957–?: Zador Szabados
*1960-tallet: Heinz Freudenthal
*1979–1987: Jon Robertson
*1987–2001: ?
*2001–2006: Terje Boye Hansen
*2006–2013: Rolf Gupta
*2013–2018: Giordano Bellincampi
*2018–2023: Nathalie Stutzmann
*2023–: Julian Rachlin

### Kristiansand Kammerorkester
*Stephan Barratt-Due 
*1996–2003: Jan Stigmer 
*2007–2010: Pierre Amoyal 

### Forsvarets Distriktsmusikkorps Sørlandet og Kristiansand Blåseensemble
*1993–2003: Harald Rødal (FMKS)
*2003–2007: Bjørn Sagstad

## Eksterne lenker
* 
*
Binderssteinen

**Binderssteinen** er et minnesmerke over Johan Vaalers patent for en papirklemme, en variant av bindersen. Vaaler søkte patent i Tyskland i 1899 og fikk det innvilget to år senere. Vaalers versjon var lite funksjonell og ble aldri satt i produksjon. Binderssteinen ble oppsatt i 1999 av Aurskog historielag, Lierfoss og omegn vel og Aurskog-Høland kommune på Vaalers familiegård på Lierfoss i Aurskog-Høland kommune, og er skiltet fra Rv 170. Den ligger like ved veikrysset Haneborgveien – Elveveien. Kunstner Arne Lindaas fra Rømskog har utformet Binderssteinen.
Helen Jacobs

**Helen Hull Jacobs** (født 6. august 1908 i Globe i Arizona, død 2. juni 1997) var en amerikansk tennisspiller.

Jacobs var en av de store kvinnelige tennisspillerne i 1930-årene, hun vant fem Grand Slam-turneringer i single. Til tross for det kom hun litt i skyggen av sine fremste rivaler Helen Wills Moody og Alice Marble.

Hun spilte fem singlefinaler i Grand Slam-turneringer mot Helen Wills Moody i løpet av en tiårsperiode 1928–1938 og hun vant kun en, US Open i 1933. Hun vant da Wills Moody ved stillingen 8–6, 3–6 og 3–0 til Jacobs i tredje sett, var nødt til å gi seg på grunn av en ryggskade. Dette var forøvrig Jacobs eneste seier over Wills Moody på de elleve gangene de møttes.

Hun var nær å vinne Wimbledon-finalen 1935 over Wills Moody, ved stillingen 1–1 i sett, hadde hun ledelsen med 5–3 og 40–30 i tredje og avgjørende sett. Hun skulle bare avgjøre kampen ved å smashe inn matchballen, en for kort lobb fra motstanderen, men misset. Wills Moody snudde deretter kampen og vant med 6–3, 3–6, 7–5. Hun tapte fire finaler i Wimbledon til Helen Wills Moody.

Sin eneste seier i Wimbledon kom i 1936 mot tyske Hilde Krahwinkel Sperling med 6–2, 4–6, 7–5. Jacobs vant US Open fire år på rad (1932–35), de to siste årene mot sin doublepartner Sarah Palfrey. I 1934 vant hun en «triple crown» i US Open, det vil si hun vant, single- double- og mixed&nbsp;double-titlene. Hun var også i singlefinale i 1936, 1939 og 1940 men hun tapte alle tre til Alice Marble.

Helen Jacobs ble i 1962 opptatt i International Tennis Hall of Fame.

## Grand Slam-titler
*  **[[Wimbledon (tennis)|Wimbledon]]:**
** Single damer – 1936 (hun beseiret Hilde Krahwinkel Sperling med 6–2, 4–6, 7–5 i finalen)
*  **[[US Open (tennis)|US Open]]:**
** Single damer – 1932 (hun beseiret C. A. Babcock med 6–2, 6–2 i finalen)
** Double damer – 1932 (sammen med Sarah Palfrey)
** Single damer – 1933 (hun beseiret Helen Wills Moody med 8–6 3–6 3–0 w.o.) i finalen)
** Single damer – 1934 (hun beseiret Sarah Palfrey med 6–1, 6–4 i finalen)
** Double damer – 1934 (sammen med Sarah Palfrey)
** Mixeddouble – 1934 (sammen med George Lott)
** Single damer – 1935 (hun beseiret Sarah Palfrey med 6–2, 6–4 i finalen)
** Double damer – 1935 (sammen med Sarah Palfrey)

## Referanser


## Eksterne lenker
* 
* International Tennis Hall og Fame
Dolj

**Dolj** er et fylke (*[[județ]]*) i Romania. Det ligger i regionen Oltenia. Administrasjonssenteret er byen Craiova. Fylket hadde 660 544 innbyggere ved folketellingen i 2011.

## Administrativ inndeling
Fylket har tre municipiu, fire byer og 104 comună.

### Municipiu
* Craiova
* Băilești
* Calafat

### Byer
* Băileşti
* Bechet
* Dăbuleni
* Filiași
* Segarcea

### Comună

## Demografi

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:320 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:800000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:25000 start:0
BackgroundColors = canvas:sfondo

BarData=

  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002

PlotData=
  color:barra width:20 align:left

  bar:1930 from:0 till: 533872
  bar:1948 from:0 till: 615301
  bar:1956 from:0 till: 642028
  bar:1966 from:0 till: 691116
  bar:1977 from:0 till: 750328
  bar:1992 from:0 till: 762142
  bar:2002 from:0 till: 734231
  
PlotData=

  bar:1930 at: 533872 fontsize:S text: 533.872 shift:(-8,5)
  bar:1948 at: 615301 fontsize:S text: 615.301 shift:(-15,5)
  bar:1956 at: 642028 fontsize:S text: 642.028 shift:(-15,5)
  bar:1966 at: 691116 fontsize:S text: 691.116 shift:(-15,5)
  bar:1977 at: 750328 fontsize:S text: 750.328 shift:(-17,5)
  bar:1992 at: 762142 fontsize:S text: 762.142 shift:(-15,5)
  bar:2002 at: 734231 fontsize:S text: 734.231 shift:(-15,5)

TextData=
  fontsize:S pos:(20,20)
  text:Data – INSSE, Grafik – Wikipedia


## Referanser




## Eksterne lenker
*
Den katolske kirkes katekisme

Med **Den katolske kirkes katekisme** (KKK) siktes det nå til den katekismen som ble utgitt av pave Johannes Paul II i 1995 (fransk grunntekst) og så ble revidert i  1997 (med enkelte lette endringer, og i ny latinsk grunntekst). 

Katekismen er oppbygd av over 2700 paragrafer som utførlig beskriver og forklarer den katolske tro. Den har mange fotnoter som henviser til Bibelen, kirkefedrene og kirkelige dokumenter. 

Den katolske kirken ga i 2005 ut en forenklet utgave av katekismen, kalt Kompendie til den katolske kirkes katekisme, og en ungdomsutgave i 2011, kalt Youcat. Begge er skrevet i klassisk spørsmål-svar form, og har over 500 spørsmål og henvisninger til KKK.

## Eksterne lenker
* KKK på norsk
* KKK på svensk
* KKK på engelsk, fransk, tysk, italiensk, latin og spansk
Mario Kummer

**Mario Kummer** (født 1962) er en tysk sportsdirektør og tidligere profesjonell syklist. Han er for øyeblikket sportsdirektør for Pro Tour-laget Astana.

Kummers største triumf kom i 1988 da han tok OL-gull på lagtempo med det østtyske laget i Seoul. Lagkamerater var Uwe Ampler, Jan Schur og Maik Landsmann.

## OL-medaljer
*  1988  Seoul - **Gull** i sykling, 100&nbsp;km landevei lag  Øst-Tyskland

## Syklist
Kummer var profesjonell fra 1990 til 1998.

## Sportsdirektør

## Eksterne lenker
*
Carl Albert Andersen

**Carl Albert «Flisa» Andersen** (også skrevet **Carl Alfred Andersen**, født 15. august 1876 på Bryn i Østre Aker, død 28. september 1951 i  Oslo) var en norsk friidrettsutøver og turner. Han deltok i sommer-OL 1900 og 1908, samt ekstralekene i 1906. Han ble Norges første olympiske medaljevinner da han i 1900 ble nr 3 i stavsprang med ny nordisk rekord på 3,20 m, 10&nbsp;cm bak Irving Baxter som satte ny olympisk rekord. Medaljen har likevel bare statistisk interesse, siden det bare ble delt ut medaljer til nr 1 og 2 i hver øvelse i dette OL. Andersen ble også nr 4 i høydehopp med et hopp på 1,70 m.

Andersen ble norsk mester i både stav og høyde i 1896, 97 og 1900. Han satte flere norske rekorder i høyde og stavsprang.

I 1906 deltok Andersen på det norske gymnastikklaget som tok lag-gull under jubileumslekene i Aten. To år senere var han også på laget da det norske gymnastikklaget tok sølv i OL i London, bak det svenske laget.

Andersen representerte osloklubbene Ørnulf Idrætsforening og Oslo Turnforening. 

Han ble i 1907 gift med Oline f. Kaatorp (f. 1878) og de fikk to barn: Sverre Ørnulf og Ole Arnljot.

## Medaljer i norske mesterskap

## Referanser




## Kilder
* P. Chr. Andersen: *De olympiske leker gjennom 50 år*. Dreyers Forlag, 1945
* Rolf Bryhn og Knut Are Tvedt: *Idrettsleksikon*. Kunnskapsforlaget, 1990. ISBN 82-573-0408-5
* Per Jorsett: *100 år med olympiske leker*. Hjemmets Bokforlag, 1996. ISBN 82-590-1681-8

## Eksterne lenker
* 
*  Norske OL-medaljer gjennom tidene
John Hale (sogneprest)

**John Hale** (død 4. mai 1535 på Tyburn i London; også stavet **John Haile**) var katolsk sogneprest i Isleworth i Middlesex i England i det 16. århundre som døde for sin tros skyld.  

Han var *fellow* ved King's Hall i Cambridge. Han er kjent for at han ved en anledning sa at Mary Boleyns sønn lignet på Henrik VIII. Dette har blitt brukt som argument for at gutten kan ha vært kongens uektefødte sønn, men samtidig er det mulig at Hale også strakk ting så langt som mulig fordi han ønsket å sverte kongen. 

Han ble hengt, trukket og kvartert ved Tyburn fordi han nektet å sverge troskap til Henrik VIII som overhode for Den engelske kirke. Hale ble henrettet sammen med John Houghton og tre karteusermunker. 

Hale ble saligkåret i 1888.

## Referanser
Araca Energy

**Araca Energy ASA** (tidligere **Aladdin Oil & Gas Company ASA**) er et norsk lete- og produksjonsselskap innen olje- og gassektoren med virksomhet i Russland og Samveldet av uavhengige stater. Selskapet ble grunnlagt i 2006. Paal Hveem og Idar Vollvik var opprinnelig blant de største aksjonærene i Aladdin med henholdsvis 15,58 prosent og 8,94 prosent av aksjene. I 2006 ble Araca notert på OTC-listen under ticker AOGC. Tickeren ble i 2015 endret til ARACA.

(AOGC) har et 71,5% eierskap i OOO Geoteknologia, et russisk oljeselskap med to lisenser i Timan Pechora-regionen i nordvestlige Russland. I Bogdanovskaya-lisensen i Orenburg ble det påsken 2008 avdekket en revstuktur. Seismiske undersøkelser og brønndata indikerer at lisensene inneholder 83,5 millioner fat sannsynlige og 3,2 millioner fat påviste reserver. Boring som startet julaften 2008 har påvist flere gasslommer som har indikert et underliggende aktivt petroleumssystem. Toppen av revet ble nådd på ca. 650 meters dybde og brønnen er planlagt boret til 950 meter.

## Eksterne lenker
Fylkesvei 527 (Akershus)

**Fylkesvei 527 i Akershus** gikk mellom Bjørke og Eltonåsen, og mellom Løken og kommunegrensen ved Kjærstad i Nannestad.

Traséer: Kjærstad – Løken (3,9&nbsp;km), Eltonåsen – Bjørke (16,0&nbsp;km).

2013 ble veien erstattet av fylkesvei 1603, fylkesvei 1605, fylkesvei 1607 og fylkesvei 1546.

## Kommuner og knutepunkter

* Kringlerdalen bru (Leira, 27 m)

## Referanser


## Eksterne lenker
* Vegvesenets vegkart
Nattefrost

**Nattefrost** er et norsk black metal-prosjekt av Roger Rasmussen fra Carpathian Forest. 

Det står «Satan's Terrorist» i ruinene på logoen til bandet. Låttekstene omhandler hovedsakelig satanisme.

## Diskografi
* *[[Blood & Vomit]]* (Studioalbum, 2004) 
* *[[Terrorist (Nekronaut PT. I)]]* (Studioalbum, 2005) 
* *[[Drunk and Pisseskev at Ringnes 2004]]* (EP, 2006)  
* *[[Hell Noise and Live Terrorism]]* (Studioalbum, 2008)

## Medlemmer
### Nåværende medlemmer
*Roger «Nattefrost» Rasmussen &ndash; Alle instrumenter og vokalist
*Daniel «Vrangsinn» Salte &ndash; Live bass

### Tidligere medlemmer
*Dr. Amoque von Berlevaag &ndash; Live gitarist
*Per «Dirge Rep» Husebø &ndash; Trommer
*Deathanie Cunt &ndash; Live bass
*Alf Morten «Taaken» Bjørnsen &ndash; Live trommer
*  R.Rabbagast &ndash; Bass
*  Manimal &ndash; Trommer

## Kilder
* 

## Eksterne lenker
*
Francesco Di Pietri

**Francesco Di Pietri** eller 石方西 **Shi Fangxi** (født 1562 i Badia di Farfa nær Roma i Italia, død 5. november 1593 i Shaozhou i Kina) var katolsk kinamisjonær tilknyttet jesuittordenen. Han kom til Macao i 1590 og skulle egentlig videre til Japan. I stedet ble han sendt inn til misjonen i Shaozhou i Guangdong, der han kort etter døde.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Dorothy Round

**Dorothy Edith Round**, gift Little, (født 13. juli 1908 i Dudley i Worcestershire i England, død 12. november 1982) var en britisk tennisspiller.

Dorothy Round spilte sin første singlefinale i Wimbledon i 1933, hun møtte Helen Wills fra USA og tapte 4-6, 8-6, 3-6. Året etter i 1934 var Round pånytt i finalen denne gang møtte hun en annen amerikansk spiller, Helen Jacobs, som hun beseiret 6-2, 5-7, 6-3. Samme år vant landsmannen Fred Perry herreturneringen, det var første gang på 25 år at begge singletitlene gikk til britiske spillere. Forrige gang det hente var i 1909 da Dora Boothby og Arthur Gore vant. Sin andre singletittel i Wimbledon vant hun i 1937 da hun vant over Jadwiga Jedrzejowska fra Polen med 6-2, 2-6, 7-5. I 1935 ble hun den første britiske kvinnen som vant Australian Open. Hun deltok også på de britiske Wightman Cup-laget i perioden 1931&ndash;36.

I 1986 ble Dorothy Round opptatt i International Tennis Hall of Fame.
## Grand Slam-titler
*  **[[Australian Open]]:**
** Single damer – 1935 (hun beseiret Nancy Lyle Glover med 1-6, 6-1, 6-3 i finalen)
*  **[[Wimbledon (tennis)|Wimbledon]]:**
** Singel damer  – 1934 (hun beseiret Helen Hull Jacobs med 6-2, 5-7, 6-3 i finalen)
** Mixeddouble – 1934 (sammen med Tatsuyoshi Miki)
** Singel damer  – 1937 (hun beseiret Jadwiga Jedrzejowska med 6-2, 2-6, 7-5 i finalen)
** Mixeddouble – 1935 (sammen med Fred Perry)
** Mixeddouble – 1936 (sammen med Fred Perry)
## Referanser


## Eksterne lenker
*
Sven Rydell

**Sven Åke Algot Rydell** (født 14. januar 1905 i Göteborg, død 4. april 1975) var en svensk fotballspiller og avisskribent.

Rydell var en av Sveriges beste fotballspillere i 1920- og 1930-årene. Han spilte 43 landskamper og scoret hele 49 mål. Med det var han tidenes toppscorer på det  inntil Zlatan Ibrahimovic slo rekorden i 2014.

Rydell vant en olympisk bronsemedalje i fotball under Sommer-OL 1924 i Paris. Han var med på Sveriges lag i fotballturneringen, som kom på tredjeplass, bak  og . Sverige vant åttendedelfinalen 8-1 over , og i kvartfinalen beseiret de  med 5-0. Sverige tapte semifinalen for Sveits 1-2. I bronsefinalen mot  spilte de uavgjort 1-1, og omkampen, som ble spilt 9. juni 1924 på Stade de Colombes foran 40 522 tilskuere, vant de med 3-1.

Som skribent skrev han i *[[Göteborgs-Tidningen]]* under signaturen *Dribbler*. Han utga i 1935 selvbiografien *Mitt livs match*.
 
## OL-medaljer
* 1924  Paris -  Bronse i fotball (Sverige)

## Meritter
* 43 A-landskamper
* Bragdguldet 1931

## Klubber
* Örgryte IS (1924-1930, 1931-1934)
* Redbergslids IK (1930–1931)
* Holmens IS (1920–1924)

Rydell scoret totalt 156 mål i Allsvenskan.

## Referanser




## Eksterne lenker
*
Jadwiga Jędrzejowska

**Jadwiga Jędrzejowska Galert** (født 15. oktober 1912 i Kraków, død 28. februar 1980) var en polsk tennisspiller.

Jadwiga Jędrzejowska er Polens mest fremgangsrike tennisspiller. Hun var i sju Grand Slam-finaler i perioden 1936&ndash;1947. Tre single-, tre double- og en mixed&nbsp;double-finale. Hun vant kun én, damedoublen i French Open i 1939 sammen med Simone Mathieu.

I 1936 nådde hun for første gang en finale i en Grand Slam-turnering, damedoublen i French Open. Året etter, i 1937, var hun i to singlefinaler i Grand Slam-turneringer; Wimbledon-finalen tapte hun til Dorothy Round med 6-2, 2-6, 7-5 og i US Open til Anita Lizana fra Chile med 6-4, 6-2.

I 1935 og 1936 ble hun kåret til årets idrettutøver i sitt hjemland. 

## Grand Slam-titler
*  French Open:
** Double damer – 1939 (sammen med Simone Mathieu)
## Referanser


## Eksterne lenker
*
Sørreisa Idrettslag

**Sørreisa Idrettslag** (stiftet 5. februar 1922) er et norsk idrettslag fra Sørreisa i Troms. 

Sørreisa Har siden de ble stiftet i 1922 hatt et sterkt rivaliserende forhold med nabobygda Skøelv som inngår i Sørreisa kommune. Skøelv idrettslag ble stiftet året før Sørreisa så rivaliseringen har vært der i snart hundre år.

Det spilles også Håndball i Sørreisa IL. Og har en rekke ganger markert seg på både kvinne og herresiden i forskjellige turneringer og ligaspill

Om vinteren kjøres det løyper i lysløypa og det holdes en gang i uka barneskirenn.

## [[Fotball]]
Sørreisa Idrettslags herrelag spiller i 5. divisjon Troms.

### Kjente spillere
* Tore Rismo
* Knut Bjørnar Eide
* Finn Finnseth
## Eksterne lenker
* 
* Norges Fotballforbund: Sørreisa IL - Fotball
Michael Tucker (skuespiller)

**Michael Tucker** (født 6. februar 1945 i Baltimore i Maryland) er en amerikansk skuespiller. Han er kjent for sin rolle som Stuart Markowirz i *[[L.A. Law]]*, hvor han spilte sammen med sin kone Jill Eikenberry (som Ann Kelsey).

## Utvalgt filmografi
* *[[L.A. Law: The Movie]]*, (2002) – Stuart Markowitz
* *[[Growing Up Brady]]*,  (2000) – Sherwood Schwartz
* *[[L.A. Law]]*, (1986)-(1994) – Stuart Markowitz
* *[[A Town Torn Apart]]*, (1992) – Dennis "Doc" Littky
* * [[A Nick of time]]*, (1991)
* *[[Too Young to Die?]]* ,(1990) – Buddy Thornton
* *[[The Purple Rose of Cairo]]*, (1985) – Gils agent
* *[[Diner (film)|Diner]]*,  (1982) – Bagel
* *[[Eyes of Laura Mars]]*, (1978)  – Bert
* *[[Erica – fri kvinne|Erica - fri kvinne]]*, (1978) – Fred

## Referanser


## Eksterne lenker
* Offisiell nettside for Jill Eikenberry og Michael Tucker
*
William Knight (statssekretær)

**William Knight**  (født juni 1475 i London; død 28. januar 1547 i Gloucestershire) var King's Secretary under Henrik VIII av England, og senere biskop av Bath and Wells. 

Han ble i 1527 sendt til Roma for å legge frem spørsmålet om annullering av ekteskapet mellom kongen og Katarina av Aragón for pave Klemens VII. 

Knight bygde om Horton Court i Gloucestershire, og brukte da ideer fra italiensk arkitektur.
Half Dome

**Half Dome** er en granittkuppel i Yosemite Nasjonalpark i California, USA. Den ligger på øst-siden av Yosemite-dalen, og er antagelig Yosemites mest karakteristiske kjennemerke. Toppen rager mer enn 1444 m over dalbunnen.

## Bestigning
Så sent som i 1870-årene ble Half Dome ansett å være ubestigelig, men den kan nå bestiges på flere forskjellige måter. Tusenvis av fjellvandrere når toppen hvert år ved å følge en sti fra dalbunnen. Starten på stien er bare 3,2 km fra Half Dome, men den snirklete ruten er totalt 13,7 km lang. Den endelige bestigningen skjer ved å følge et par metallwire festet til stolper på fjellets bratte men avrundede østside. Wireruten ble konstruert i 1919, men fulgte i stor grad ruten som George Anderson brukte da han i oktober 1875 besteg toppen for første gang ved å bore inn metallbolter i den glatte granitten.

Alternativt er det mer enn et dusin klatreruter som går fra dalen og opp Half Domes vertikale nordvestlige side. Andre ruter går i sørveggen og på den vestlige skulderen av fjellet.

## Eksterne lenker
*
Shark

***Shark*** er en amerikansk krim- og dramaserie som gikk på CBS fra 2006 til 2008. Serien handlet om Sebastian Stark, en beryktet forsvarsadvokat som hadde gått lei av å spille «på feil side». Han tok derfor en jobb som leder av en statlig gruppe advokater som jobbet for å forhindre at rike personer skulle slippe fengsel bare for det de hadde penger til gode forsvarsadvokater. Hovedrollen ble spilt av James Woods.

Den ble i Norge sendt på TV3.

## Roller
*James Woods - Sebastian Stark
*Danielle Panabaker - Julie Stark
*Sophina Brown - Raina Troy
*Sarah Carter - Madeleine Poe
*Jeri Ryan - Jessica Devlin
*Henry Simmons - Isaac Wright
*Sam Page - Casey Woodland
*Kevin Alejandro - Danny Reyes
*Alexis Cruz - Martin Allende

## Referanser


## Eksterne lenker
*
Too Young to Die?

***Too Young to Die?*** er en amerikansk TV-film fra 1990 produsert for NBC. Filmen setter fokus på debatten om dødsstraff. I filmen medvirker blant andre Brad Pitt og Juliette Lewis. Den er basert på en sann historie.

## Handling
Amanda er en 15 år gammel jente som alltid har blitt sviktet av alle voksne rundt seg. Hennes mor og stefar forlater henne, etter at hun forteller moren sin om seksuelle overgrep fra stefaren hennes. Etter et mislykket ekteskap forlater hun byen, og møter en svindler, Billy (spilt av Brad Pitt) som introduserer Amanda for narkotika og strippeklubber, misbruker henne og tvinger henne til å gi ham en del av lønnsslippene hennes. Etter et tilfeldig møte med en soldat, Mike, tilbyr han henne et sted å bo. 

Etter hvert begynner Amanda og Mike et romantisk forhold. Etter at forholdet blir avslørt for hans kommandant, avbryter Mike forholdet og hun havner tilbake på gatene for å klare seg selv. Det er ikke lenge før Billy finner henne, og tvinger henne til å bli hos ham igjen. Etter en natt med narkotika overbeviser Billy henne om å hevne seg på Mike. De kidnapper Mike og kjæresten hans. Amanda stikker Mike med en kniv. Amanda blir til slutt arrestert. Amandas advokat mener at hele samfunnet har sviktet Amanda, og ikke bare hennes valg, som har ført henne til dette øyeblikket.

## Rolleliste
*Michael Tucker ...  Buddy Thornton 
*Juliette Lewis ...  Amanda Sue Bradley 
*Brad Pitt ...  Billy Canton 
*Alan Fudge ...  D.A. Mark Calhoun 
*Emily Longstreth ...  Jean 
*Laurie O'Brien...  Wanda Bradley Sledge 
*Yvette Heyden ...  Mikes nye jente 
*Tom Everett ...  Judge Harper
*Michael O'Keefe ...  Mike Medwicki 
*Dean Abston...  Harvey Sledge 
*J. Stephen Brady ...  Brian 
*Mark Davenport ...  Mickey 
*Lew Hopson ...  Star 
*Annabelle Weenick ...  Birdie Jewel 
*Charles C. Stevenson Jr. ...  Pastor

## Referanser


## Eksterne lenker
*
Napolitansk-kalabresisk språk

**Napolitansk-kalabresisk** er et romansk språk som blir talt i og rundt Napoli, i Campania og i store deler av Sør-Italia av om lag 7,5 millioner mennesker.

## Utbredelse
Det er anerkjent som et offisielt språk i Campania den 14 .oktober 2008. I selve Campania har cirka 5,7 millioner mennesker napolitansk som morsmål, grovt beregnet tales og forstås napolitansk av cirka 1/3 av befolkningen i Italia, dels på grunn av den massive migrasjon som har pågått i  årtier fra Campania til nordlige deler  av Italia og dels for at det i Sør-Italia finnes svært nært beslektede varianter av dette språk som apulisk, kalabrisk (i nordre Calabria; i sørlige Calabria tales en variant av siciliansk) og lukansk. Mange utvandrere til USA, Syd-Amerika og Australia taler napolitansk.

## Historie
Napolitansk stammer fra det oskiske latinet til forskjell fra italiensk som er et meget yngre språk som har sine røtter i toskansk, som i sin tur stammer fra det faliskiske latinet. Det oskiske latinet ble talt i romertiden i de sørlige deler av den italienske halvøy og var en variant av latin med sterke influenser fra det oskiske språk. 

De første skriftene av en arkaisk napolitansk er daterte til 960-963 e.Kr. og kalles Placiti Cassinesi og er vitnemål fra munker som levde rundt Capua. Embryoet til den moderne italiensk oppkom først 300 år senere, først med Dante Alighieri og siden med Francesco Petrarca. Av politiske grunner har napolitansk og dessuten andre italiske minoritetsspråk alltid blitt betraktet som dialekter av italiensk. Napolitansk er dessuten blitt med urette betraktet som en fattig avart av italiensk. Napolitansk har en stor litterær historie i form av sangtekster, poesi, romaner og teaterstykker som strekker seg fra middelalderen og fremover. Verdt å nevnes er Giambattista Basile, Eduardo De Filippo, Salvatore di Giacomo og Totò (Antonio De Curtis).

Den italienske komponosten og sangsamleren Teodoro Cottrau nedtegnet og oversatte den såkalte *[[Luciasangen]]* fra napolitansk.

## ''Fader Vår'' på flere språk

## Sammenligning av en sang på napolitansk og lukansk

Under vises to versjoner av samme sang, den ene på napolitansk og den andre på lukansk.

## Eksterne lenker
* Lingvistisk klassifikasjon hos Ethnologue World
Hilde Krahwinkel

**Hilde Krahwinkel**, gift Sperling, (født 26. mars 1908 i Essen i Tyskland, død 7. mars 1981 i Helsingborg i Sverige) var en tysk tennisspiller.

Hilde Krahwinkel var ved siden av Cilly Aussem, Gottfried von Cramm og Henner Henkel en av de store tyske tennisspillerne på 1930-tallet. Hun var den mest fremgangsrike tyske kvinnelige tennisspilleren før Steffi Graf med sin fire Grand Slam-titler; tre i single- og en mixeddouble.

Hun deltok i sin første Grand Slam-turnering i 1930 i Wimbledon; sammen med landsmannen Daniel Prenn kom hun til finalen i mixeddouble, som de tapte til Jack Crawford/Elizabeth Ryan. Året etter i 1931 spilte hun finale i single, hun møtte Cilly Aussem, i den første heltyske finalen i Wimbledons historie. Aussem vant finalen med 6-2, 7-5.

I 1933 vant hun sammen med Gottfried von Cramm mixeddoubleturneringen i Wimbledon. I French Open vant hun singletittelen tre år på rad, 1935–37. I alle tre finalene møtte hun franske Simone Mathieu som hun beseiret med 2-0 i sett i alle tre finalene. Krahwinkel er en av i alt fire kvinner som har vunnet tre strake titler i French Open, de andre er Helen Wills Moody (1928–1930), Monica Seles (1990–1992) og Justine Henin (2005–2007). I 1936 var hun i sin andre Wimbledon-finale i single, hun tapte til Helen Jacobs med 2-6, 6-4, 5-7.

Hilde Krahwinkel var i perioden 1932–39 tysk mester i single fem ganger, i double to og i mixeddouble tre. Hilde Krahwinkel giftet seg i 1934 med en danske, og hun ble dansk statsborger 

## Grand Slam-titler
*  **[[French Open|Franske mesterskapet]]:**
** Single dammer – 1935 (hun beseiret Simone Mathieu med 6-2, 6-1 i finalen)
** Single dammer – 1936 (hun beseiret Simone Mathieu med 6-3, 6-4 i finalen)
** Single dammer – 1937 (hun beseiret Simone Mathieu med 6-2, 6-4 i finalen)
*  **[[Wimbledon (tennis)|Wimbledon]]:**
** Mixeddouble – 1933 (sammen med Gottfried von Cramm)
## Referanser


## Eksterne lenker
*
Rigmor Lange

**Rigmor Lange** (født 4. juni 1926 i Oslo, død 14. juni 1979 i Oslo) var en norsk danser, skuespiller og dukkespiller, i ettertid best kjent som stemmen til «Bjørnen Colargol» i NRK Barne-tv. 

## Kunstnerisk virke

### Danser og skuespiller
Hun var i 1940- og 1950-årene danser og skuespiller på Chat Noir og Edderkoppen. I revyen *Vi har det* på Chat Noir danset hun sammen med bl.a. Tutte Lemkow og Hans Kjølaas, med koreografi av Ivo Cramér. Hun danset i *[[Lysistrata]]* på Centralteatret i 1947. 

På Edderkoppen medvirket hun i mange revyer: *Lev livet lettere* 1949, *Byen med det store hjertet* 1950, *Bare jatt me´n* 1950, 1951 og 1956, *Saker og ting* 1952, *1,96* 1952, *Dra te´ sjøss* 1952, *Det ligger i luften* 1953, *Oslo trill rundt* 1954, *I tykt og tynt* 1955, *La millionen rulle* 1955, *Med vinger på* 1956.

### Dukketeater
Rigmor Lange var en av dukkespillerne i «Julian Strøms dukketeater», en barnetv-serie som NRK sendte i 1964.

På 1960-tallet var hun dukkespiller og stemme til teaterdukken «Nikodemus», som var en gjennomgangsfigur i NRKs TV-programserie *Lykkehjulet*, der Nikodemus var "side-kick" til programleder Åse Thoresen. Nikodemus/RIgmor Lange dukket imidlertid også opp i barnetv-programmet *[[Kosekroken]]* sammen med programlederen Ragne Tangen den 16. juli 1970, da Norges Vels kampanje «Hold Norge Rent!», nærmere bestemt barne-kampanjen *Aksjon Renholdspoliti*, skulle videreføres etter å ha blitt introdusert i *Lykkehjulet* måneden før.

Stemmerollen som Colargol innbragte henne Spellemannprisen 1974 i kategorien «*Barneplate»*.

## Filmografi (utvalg)
* 1960 – ''Venner'', kontordame hos SAS

## Referanser


## Eksterne lenker
*
John Stokesley

**John Stokesley** (født ca. 1475, død 8. september 1539) var en engelsk kirkeleder som ble valgt til biskop av London under kong Henrik VIII av England.

## Liv og virke
### Bakgrunn
Stokesley ble født ved Colly Weston i Northamptonshire og ble medlem av Magdalen College i 1495 hvor han også tjenestegjorde som lærer. I 1498 ble han lektor ved Magdalen Hall, i 1505 visepresident av Magdalen College. 

### Prest for kongen
Kort tid etter i 1509 ble han utpekt som medlem av det kongelige råd, og prest og almisseutdeler for Henrik VIII. Han fulgte kongen som hans prest ved kongemøtet Le Camp du Drap d'Or (*Gullbrokadeleiren*) i Frankrike i 1520. I 1429 og 1530 dro han som ambassadør til Frankrike og Italia for å skaffe støtte for kong Henrik VIIIs skilsmisse fra dronning Katarina av Aragón.

### Biskop
Han ble biskop av London i 1530 og i september 1533 døpte han den framtidige dronning Elizabeth. Hans senere var plaget av strider med erkebiskop Thomas Cranmer. Stokesley motsatte seg alle endringer av kirkens doktriner, forble fiendtlig til en engelskspråklig Bibel og at prester skulle kunne gifte. Han var også svært aktiv i å forfølge og brenne kjettere.

Stokesley var en lærd mann som skrev til fordel for Henriks å skilsmisse, og sammen med Cuthbert Tunstall, bishop av Durham, skrev han en avhandling mot Henriks slektning kardinal Reginald Pole.

En strid med kongens nærmeste rådgiver, Thomas Cromwell, ble symptomatisk for den generelle striden mellom kongen og kirken. Oppløsningen av Englands klostre var en prosess under reformasjonen, der de katolske klostrene i England ble oppløst og deres eiendommer overtatt av den engelske kronen. 

Striden med Cromwell var en strid som Stokesley ikke kunne vinne, og han anerkjente sin skyld, og kastet seg for kongens nåde og oppnådde således kongens tilgivelse og ikke henrettelse. Han døde kort tid etter den 8. september 1539.

## Episkopalgenealogi
Hans episkopalgenealogi er:
* Kardinal Henry Beaufort (1374-1447)
* Kardinal Thomas Bourchier (1404-1486) * bispeviet 1435 
* Erkebiskop John Morton (ca 1420-1500) *1479
* Biskop Richard Fox (1447-1528) *1487
* Erkebiskop William Warham (ca 1450-1532) *1502
* Biskop John Longlands (1472-1547) *1521
* Biskop *John Stokesley (?-1539) *1530

==Litteratur==
**Henry VIII's Conservative Scholar: Bishop John Stokesley and the Divorce, Royal Supremacy, and Doctrinal Reform'' by Andrew A. Chibi; Published by Peter Lang Pub Inc (Jun 1997), 

## Referanser